CELEX: 52011SC0814
Language: mt
Date: 2011-06-07 00:00:00
Title: Recommendation for a COUNCIL RECOMMENDATION on the National Reform Programme 2011 of Portugal[and delivering a Council opinionon the updated Stability Programme of Portugal, 2011-2014]

|
			
		
		
		52011SC0814
		
			Recommendation for a COUNCIL RECOMMENDATION on the National Reform Programme 2011 of Portugal[and delivering a Council opinionon the updated Stability Programme of Portugal, 2011-2014]
			
				
		
		
			
			   	Rakkomandazzjoni għal
RAKKOMANDAZZJONI TAL-KUNSILL
dwar il-Programm Nazzjonali ta' Riforma 2011
tal-Portugall
u l-għoti tal-Opinjoni tal-Kunsill
dwar l-aġġornament tal-Programm ta' Stabbiltà tal-Portugall,
2011-2014
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u partikolarment l-Artikolu 121(2) u
l-Artikolu 148(4) tiegħu,
Wara li kkunsidra ir-Regolament tal-Kunsill
(KE) Nru 1466/97 tas-7 ta’ Lulju 1997 dwar
it-tisħiħ tas-sorveljanza ta' pożizzjonijiet ta' baġit u
s-sorveljanza u l-koordinazzjoni ta' politika ekonomika, u partikolarment
l-Artikolu 5(3) tiegħu,
Wara li kkunsidra ir-rakkomandazzjoni
tal-Kummissjoni Ewropea,
Wara li kkunsidra il-konklużjonijiet
tal-Kunsill Ewropew,
Wara li kkunsidra l-opinjoni tal-Kumitat
tal-Impjiegi,
Wara li ġie kkonsultat il-Kumitat
Ekonomiku u Finanzjarju,
Billi:
(1)              
Fis-26 ta’ Marzu 2010, il-Kunsill
Ewropew qabel mal-proposta tal-Kummissjoni Ewropea li tvara strateġija
ġdida għall-impjiegi u t-tkabbir, Ewropa 2020, imsejsa fuq
koordinazzjoni msaħħa tal-politiki ekonomiċi, li tiffoka fuq
l-oqsma ewlenin fejn jeħtieġ azzjoni biex tingħata spinta
lill-potenzjal tal-Ewropa għat-tkabbir sostenibbli u l-kompetittività.
(2)              
Fit-13 ta’ Lulju 2010, il-Kunsill
adotta rakkomandazzjoni dwar il-linji gwida ġenerali għall-politiki
ekonomiċi tal-Istati Membri u l-Unjoni (mill-2010 sal-2014) u
fil-21 ta’ Ottubru 2010, adotta deċiżjoni dwar
il-linji gwida għall-politiki dwar l-impjiegi tal-Istati Membri[1], li flimkien jagħmlu l-"linji
gwida integrati". L-Istati Membri ġew mistiedna jqisu l-linji gwida
integrati fil-politiki nazzjonali ekonomiċi u dawk dwar l-impjiegi.
(3)              
Fit-12 ta’ Jannar 2011,
il-Kummissjoni adottat l-ewwel Stħarriġ Annwali tat-Tkabbir, li kien
il-bidu ta’ ċiklu ġdid ta’ governanza ekonomika fl-UE u l-ewwel
semestru Ewropew ta’ koordinazzjoni integrata u ex ante ta’ politika,
imsejjes fuq l-istrateġija Ewropa 2020. 
(4)              
Fil-25 ta’ Marzu 2011, il-Kunsill
Ewropew endorsja l-prijoritajiet għall-konsolidazzjoni fiskali u r-riforma
strutturali (bi qbil mal-konklużjonijiet tal-Kunsill
tal-15 ta’ Frar u s-7 ta’ Marzu 2011 u b'żieda
mal-Istħarriġ Annwali tat-Tkabbir mill-Kummissjoni). Hu saħaq
il-ħtieġa li tingħata prijorità lir-restawr ta’ baġits
tajbin u s-sostenibbiltà fiskali, lit-tnaqqis tal-qagħad permezz ta’
riformi fis-suq tax-xogħol u li jsiru sforzi ġodda biex jittejjeb
it-tkabbir. Talab lill-Istati Membri biex isarrfu dawn il-prijoritajiet
f'miżuri konkreti li jiġu inklużi fil-Programmi ta’ Stabbiltà jew
ta’ Konverġenza u fil-Programmi Nazzjonali ta’ Riforma.
(5)              
Fil-25 ta’ Marzu 2011, il-Kunsill
Ewropew stieden lill-Istati Membri parteċipi fil-Patt Euro Plus biex
jippreżentaw l-impenji tagħhom fil-ħin
għall-inklużjoni fil-Programmi ta’ Stabbiltà jew ta’ Konverġenza
tagħhom u fil-Programmi Nazzjonali ta’ Riforma tagħhom. Fil-Programm
Nazzjonali ta' Riforma, l-impenji u l-azzjonijiet speċifiċi
għall-2011 mhumiex ikkomunikati b'mod espliċitu iżda huma
mistennija li jitressqu lill-Kunsill Ewropew. 
(6)              
Fit-23 ta' Marzu 2011, il-gvern
Portugiż ressaq Programm ta' Stabbiltà għall-2011-2014 lill-parlament
nazzjonali, li rrifjutah. Fid-19 ta' April 2011, il-gvern
Portugiż ressaq Programm Nazzjonali ta' Riforma. Il-Memorandum ta' Qbil
iffirmat fis-17 ta' Mejju 2011 ħa post ix-xenarji
makroekonomiċi u fiskali proposti kif ukoll ir-rakkomandazzjonijiet
tal-politiki. 
(7)              
Fis-17 ta' Mejju 2011, il-Kunsill
adotta d-Deċiżjoni 2011/0122 sabiex l-assistenza finanzjarja
għal terminu medju tkun disponibbli għall-Portugall għall-perjodu
ta' tliet snin 2011-2014 skont ir-Regolament tal-Kunsill (UE) Nru 407/2010
tal-11 ta’ Mejju 2010 li jistabbilixxi mekkaniżmu Ewropew
ta' stabbilizzazzjoni finanzjarja. Il-Memorandum ta' Ftehim li jakkumpanja
iffirmat fl-istess ġurnata u s-supplimenti suċċessivi
tiegħu jistabbilixxu l-kundizzjonijiet ta' politika ekonomika li
abbażi tagħhom ġiet żburżata l-assistenza finanzjarja.

(8)              
Fl-2010, il-PDG tal-Portugall kiber b'rata ta'
1,3 %. Madankollu, dan it-tkabbir pożittiv kien dovut l-iktar
għal fatturi eċċezzjonali li taw spinta lill-esportazzjoni u
l-konsum privat. L-iżviluppi tal-prezzijiet u tal-kostijiet indikaw
biċ-ċar li l-Portugall ma kienx qed jagħti spinta
il-kompetittività f'rata mgħaġġla biżżejjed sabiex
jirrimedja d-defiċit tal-kont kurrenti tiegħu, li kien jilħaq l-10 %
tal-PDG fl-2010. Din l-ekonomija ġeneralment dgħajfa u
ż-żieda qawwija tal-qgħad (11,2 fl-aħħar tal-2010)
wasslet għal defiċits kbar tal-gvern, li qabżu l-10 %
tal-PDG fl-2009 u d-9 % fl-2010, filwaqt li fl-2008 kien biss 3,5 %.
Bħala riżultat ta' dan, il-Portugall sofra żieda fil-pressjoni
fis-swieq finanzjarji, u dan wassal għal tħassib dwar
is-sostenibbiltà tal-finanzi pubbliċi tiegħu. Wara twaqqigħ
fl-ikklassifikar ta' bonds Portuġiżi għal diversi drabi
konsekuttivi mill-aġenziji ta' klassifikazzjoni tal-kreditu,
il-pajjiż ma setax jiffinanzja mill-ġdid lilu nnifsu b'rati li huma
kompatibbli ma' sostenibbiltà fiskali fuq terminu twil. Fl-istess ħin,
is-settur bankarju, li jiddependi ħafna fuq il-finanzjament estern,
l-iktar fiż-żona tal-euro, kien dejjem iktar maqtugħ
mill-finanzjament tas-swieq.
(9)              
Il-Portugall ħa l-impenn li jimplimenta
programm ta' aġġustament finanzjarju bl-għan li terġa'
tinkiseb fiduċja fis-settur sovran u f'dak bankarju u li
japppoġġa t-tkabbir u l-impjiegi. Dan jipprevedi azzjoni kompensiva
li tindirizza tliet kwistjonijiet: (i) strateġija ta’ konsolidazzjoni
fiskali li hija bbilanċjata u kredibbli, appoġġata minn
miżuri fiskali strutturali u kontroll fiskali aħjar; (ii) riformi
sturtturali radikali u proattivi fis-swieq tax-xogħol u tal-prodotti; u
(iii) sforzi sabiex is-settur finanzjarju jitħares minn diżingranar
disorganizzat permezz ta' mekkaniżmi bbażati fuq is-suq
appoġġati minn faċilitajiet ta' riżerva.
(10)          
Il-Kummissjoni vvalutat il-Pragramm Nazzjonali ta'
Riforma[2].
Mhux biss qieset ir-rilevanza tiegħu għall-politika sostenibbli
fiskali u soċjoekonomika fil-Portugall imma wkoll kemm jikkonforma
mar-regoli u l-gwida tal-UE, fid-dawl tal-ħtieġa tat-tisħiħ
tal-governanza ekonomika kumplessiva tal-Unjoni Ewropea billi jiġi pprovdut
kontribut fil-livell tal-UE għad-deċiżjonijiet nazzjonali
futuri. F'dan il-kuntest, il-Kummissjoni tenfasizza l-urġenza
tal-implimentazzjoni tal-miżuri ppjanati f'konformità
mad-Deċiżjoni tal-Kunsill 2011/0122,
JIRRAKKOMANDA li l-Portugall
għandu: 
Jimplimenta l-miżuri stabbiliti
fid-Deċiżjoni tal-Kunsill [2011/0122] u li huma speċifikati
aħjar fil-Memorandum ta' Qbil tas-17 ta' Mejju 2011 u
s-suppliment sussegwenti tiegħu.
Magħmul fi Brussell,
                                                                       Għall-Kunsill
                                                                       Il-President
[1]               Miżmuma għall-2011 permezz tad-Deċiżjoni
tal-Kunsill 2011/308/UE tad-19 ta’ Mejju 2011.
[2]               Ara SEC(2011) 730.